ועדת הכנסת, כנסת 19, פרוטוקול מספר 76, 2014-03-04 14:00

יריב לוין: שלום, אני פותח את הישיבה.

יריב לוין: על סדר היום בקשת יושבת-ראש ועדת הפנים והגנת הסביבה להקדמת הדיון בהצעת חוק הרשויות המקומיות (מימון בחירות) (הוראת שעה), התשע"ד-2014, בקריאה השניה והשלישית.

יריב לוין: פנתה אלי יושבת-ראש ועדת הפנים והגנת הסביבה וביקשה פטור מחובת הנחה להצעת החוק הזו.

יריב לוין: הצעת החוק נועדה לאפשר הארכת מועד לבקשה לקבלת מימון לרשימות שיתמודדו בבחירות לרשויות המקומיות.

יריב לוין: ההצעה הזו, שיש לה יוזמים הן מסיעות הקואליציה והן מסיעות האופוזיציה, נועדה לאפשר לאותן סיעות לקבל את המימון שמגיע להן במהירות האפשרית.

יריב לוין: לכן אנחנו רוצים לסיים את הנושא, עד כמה שניתן, במהירות.

אורי מקלב: יש כאן ממד של זמן.

אורי מקלב: אם לא מגישים את זה, מחר זה המועד האחרון.

אורי מקלב: אלה שיוציאו עכשיו כבר לא יוכלו - - -

יריב לוין: לא יוכלו להיכנס לתוך העניין הזה.

יריב לוין: לכן מציע שנאשר, בנסיבות הברורות האלה, את בקשת הפטור מחובת ההנחה לקריאה השניה והשלישית.

יריב לוין: מי בעד?

יריב לוין: מי נגד?

יריב לוין: בעד – פה אחד

יריב לוין: פטור מחובת הנחה נתקבל.

יריב לוין: תודה.

יריב לוין: בעד – פה אחד, אין מתנגדים ואין נמנעים.

יריב לוין: הפטור אושר.

יריב לוין: תודה רבה, הישיבה נעולה.